Diari Oficial de la Generalitat Valenciana


Sumari del DOGV 3407, del 07-01-1999 (1998/11490)

Informació pública de la suspensió de l’atorgament de llicències de parcel·lació, edificació, demolició i d’activitat per a la implantació d’usos i activitats en els àmbits del centre històric.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3407

Data del DOGV
:   07-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/11644


Organisme emissor
:   Ajuntament de València

Tipus de document
:   Anunci

Informació pública de la suspensió de l'atorgament de llicències de parcel·lació, edificació, demolició i d'activitat per a la implantació d'usos i activitats en els àmbits del centre històric. [1998/Q11451]
  
Mitjançant la Resolució d'Alcaldia número U-6485, de 2 de desembre de 1998, s'ha establit:
  
Una vegada vist l'Acord de 4 de setembre de 1998, de la Comissió de Govern, mitjançant el qual es va establir encarregar a la societat municipal AUMSA l'estudi i la revisió de les unitats d'execució pendents en cada un dels plans especials de protecció i reforma interior del centre històric de València; una vegada vists els dictàmens de la Comissió Informativa d'Urbanisme números 16, de 9 de novembre, i 14, de 16 de novembre, amb fonament en l'estudi de la reforma dels plans a què es fa referència; de conformitat amb el que s'estableix en els articles 57 de la Llei 6/1994, de 15 de novembre, Reguladora de l'Activitat Urbanística, 102 del Reial Decret Legislatiu 1/1992, de 26 de juny, pel qual s'aprova el Text Refós de la Llei sobre el Règim del Sòl i Ordenació Urbana, i 117 del Reial Decret 2.159/1978, de 23 de juny, pel qual s'aprova el Reglament de Planejament; i amb el dictamen de la Comissió Informativa d'Urbanisme, aquesta Alcaldia, en virtut de la delegació conferida per la Resolució número 3.081, de 10 de juliol de 1995, resol:
  
1. Suspendre l'atorgament de llicències de parcel·lació, edificació, demolició i d'activitat per a la implantació d'usos i activitats, en els àmbits del centre històric que es delimiten literàriament i gràficament en l'informe que precedeix a aquesta resolució, la qual passa a formar-hi part integrant.
  
La suspensió abasta així mateix l'atorgament de llicències d'obres de reforma i/o menors quan tinguen per objecte l'habilitació d'un local destinat a la implantació d'una nova activitat subjecta a llicència.
  
2. Publicar aquesta resolució en el Diari Oficial de la Generalitat Valenciana i en un diari no oficial d'ampla difusió.
  
La delimitació literària i gràfica dels àmbits afectats es troba a disposició de les persones interessades a l'Oficina d'Informació Urbanística del Servei de Planejament, situada a la planta baixa del nou Ajuntament (avinguda d'Aragó, 35), en horari de 09.00 a 13.00 hores.
  
Contra l'acord transcrit anteriorment, que es definitiu en via administrativa, s'hi podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos des de l'endemà de la publicació en el Diari Oficial de la Generalitat Valenciana.
  
Com a requisit per a la interposició dels recursos esmentats, caldrà efectuar la comunicació prèvia d'aquesta interposició a l'òrgan administratiu municipal autor, segons estableix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que es puga exercitar qualsevol altre recurs o acció que s'estime procedent.